**Mamuka Mamulašvili** (georg. მამუკა მამულაშვილი, s. 22. huhtikuuta 1978) on georgialainen sotilas, joka on vuodesta 2014 lähtien taistellut Ukrainassa Venäjää vastaan osana vapaaehtoisjoukkoja. Hän toimii Georgialaislegioonan komentajana ja on myös legioonan perustaja.

Tausta ja yksityiselämä
-----------------------

Mamulašvili syntyi Tbilisissä vuonna 1978. Hänen isänsä toimi kenraalina Abhasian sodan aikana ja perhe jäi venäläisten sotavangeiksi noin kolmen kuukauden ajaksi. Sittemmin Mamulašvili on kuvaillut koko sukuhistoriansa olleen taistelua venäläistä imperialismia vastaan. Hän on kertonut opiskelleensa kansainvälisiä suhteita Pariisissa, mutta katsoi diplomatian olleen turhaa, mikäli asioidaan Venäjän kanssa.

Mamulašvili on sanonut olevansa poliittisesti sitoutumaton, vaikka tukeekin Miheil Saakašvilia. Hänen sisarensa, Nona, toimii edustajana Georgian parlamentissa ja edustaa Yhdistynyttä kansallista liikettä.

Mamulašvili puhuu äidinkielensä lisäksi myös sujuvaa englantia.

Abhasian sota
-------------

Mamulašvilin ensimmäiset kokemukset taistelukentältä ovat Abhasian sodasta. Hän oli tuolloin vain 14-vuotias ja taisteli isänsä rinnalla.

Ensimmäinen Tšetšenian sota
---------------------------

Vuosina 1994–1996 Mamulašvili ilmoittautui vapaaehtoiseksi Venäjää vastustavien tšetšeenien joukkoihin.

Paluu Georgiaan
---------------

Georgian sodan aikana Mamulašvili taisteli Etelä-Ossetian rintamalla. Mamulašvilin mukaan Georgian sota oli ensimmäinen moderni sota entisen Neuvostoliiton alueella, minkä lopullinen tavoite on rakentaa uusi Neuvostoliitto Mamulašvilin mukaan.

Saakašvilin presidenttikaudella Mamulašvili toimi puolustusministeriön neuvonantajana noin 8 kuukauden ajan vuonna 2012.

Ukrainassa
----------

Mamulašvili saapui Ukrainaan vuonna 2013 tukeakseen Euromaidania. Syyksi hän kertoi sen, että Ukraina tarjosi avoimesti apua ja vapaaehtoisia Abhasian sodassa. Mamulašvili on myös sitä mieltä, että Ukrainalla ja Georgialla on yhteinen vihollinen, eli "venäläinen imperialismi", minkä vuoksi hän alkoi kokoamaan uutta vapaaehtoisjoukkoa, jonka tarkoitus oli auttaa Ukrainan asevoimia taistelemaan Venäjää ja sen tukemia separatisteja vastaan.

Georgialaislegioona, jota Mamulašvili johtaa, on kooltaan noin 800 henkilöä. Nimestään huolimatta legioonalaiset edustavat 32 eri kansalaisuutta. Kun legioona sulautettiin osaksi Ukrainan asevoimia vuonna 2016, Mamulašvili säilytti asemansa legioonan komentajana.

Mamulašvilin mukaan muun maailman liian lepsu suhtautuminen Venäjään Georgian sodan jäljiltä on syy sille, miksi Venäjä hyökkäsi Ukrainaan vuonna 2022. Kun Venäjän hyökkäys alkoi, Mamulašvili osallistui taisteluihin Antonovin lentokentän alueella. Kun Mamulašvililta kysyttiin, eroaako Venäjän vuonna 2022 aloittama hyökkäys jotenkin vuodesta 2014, hän sanoi, että ilmaiskuja tulee Venäjän puolelta enemmän. Hän kannattaa Ukrainan ilmatilan sulkemista.

Kunnianosoituksia
-----------------

* Vakhtang Gorgasalin ritarikunta (Georgia)
* Ivan Mazepan risti (Ukraina)
* Urhoollisuuden ritarikunta (Ukraina)
* Uhrauksen ja Ukrainan rakkauden mitali (Ukraina)

Lähde:

Lähteet
-------

1. ↑  СКР возбудил уголовное дело против командира Грузинского легиона Мамуки *Life.ru*.  12.4.2022. Viitattu 23.2.2023. (venäjäksi)
2. ↑  'We Have A Common Enemy': Georgian Soldier Says Ukraine's Fight Against Russia Is His Country's, Too *Radio Free Europe/Radio Liberty*.  18.12.2022. Viitattu 22.2.2023. (englanniksi)
3. ↑  The Georgian fighters stiffening Ukraine’s defences against possible Russian attack *National Post*.  16.2.2022. Viitattu 22.2.2023. (englanniksi)
4. 1 2 3  Mamuka Mamulashvili, Commander of the Georgian Legion: Ukraine is the only country to take on the challenge of the barbaric terrorist state that is Russia *Ukrainska Pravda*. Viitattu 22.2.2023. (englanniksi)
5. ↑  Georgian Government threatens to strip Ukraine fighters of citizenship *OC Media*.  9.12.2022. Viitattu 23.2.2023. (englanniksi)
6. 1 2  ​Georgian warrior fights his fourth war against Kremlin - Mar. 07, 2015 *Kyiv Post*.  7.3.2015. Viitattu 23.2.2023. (englanniksi)
7. 1 2  Georgian fighters in Ukraine wrestle with international humanitarian law *France 24*.  2.7.2022. Viitattu 22.2.2023. (englanniksi)
8. ↑  Foreign fighters answer Zelenskyy’s call to defend Ukraine *The National*.  4.3.2022. Viitattu 23.2.2023. (englanniksi)
9. ↑  For Georgians, Ukraine tensions revive painful war memories *France 24*.  11.2.2022. Viitattu 23.2.2023. (englanniksi)
10. ↑  Georgian fighters defy Russia in Ukraine *Anadolu Agency*.  19.3.2015. Viitattu 23.2.2023. (englanniksi)
11. ↑  Heavy Shelling Wounds Georgian Legion Members in Eastern Ukraine *The Messenger*. Viitattu 23.2.2023. (englanniksi)
12. ↑  Georgian Legion join Ukraine Armed Force *Ukrinform*.  24.2.2016. Viitattu 23.2.2023. (englanniksi)
13. ↑  "The war in Ukraine is consequence of the world's silence in 2008," Commander of "Georgian Legion" *Media Center Ukraine*.  8.8.2022. Viitattu 23.2.2023. (englanniksi)
14. ↑  Band of others: Ukraine’s legions of foreign soldiers are on the frontline *POLITICO*. Viitattu 23.2.2023. (englanniksi)
15. ↑  Мамука Мамулашвілі *Народний Герой України*. Viitattu 22.2.2023. (ukrainaksi)